Mathias Gnädinger
Mathias Gnädinger (* 25. März 1941 z Ramse; † 3. April 2015 z Züri) isch en Schwizer Schauspiler und Synchronsprächer gsi.

Läbe 
De Mathias Gnädinger hät vo chlii uf wele Schauspiler wäre. Uf Druck vo de Eltere hät er aber zerscht Schriftsetzer glärnt. Dänn hät en sin Onkel a de Schauspilschuel aagmolde. Noch däre Uusbildig hät er uf verschidnige Bühnene gschaffed; so zum Bischbil am Neumarkt Theater z Zöri, z Kassel, z Esse, z Mannheim, z Breme und z Berlin. Sit 1988 isch er freischaffende Schauspiler gsi. Er hät z Stai am Rhii im Kanton Schaffuuse gläbt.

De Gnädinger hät i öber 130 Theaterstuck und öber 70 Kino- und Färnseh-Film mitgspillt. Er hät als Charakterdarsteller gulte, wo Rolle gspillthät, wo chli verschrobe, kurlig gsi sin und e ruuchi Sproch gha händ. I Interviews hät er gsait, as er mängmol sälber esoo seg. Sini letschte grosse Uuftritt sind i de Färnseh-Serii «Der Bestatter» zäme mit em Mike Müller, im Film «Usfahrt Oerlike» zäme mit em Jörg Schneider und im Film «Der grosse Sommer» gsii.

De Gnädinger isch am 3. April 2015 im Alter vo 74 Johr im Uni-Spitol z Zöri gstorbe.

Nochtrag 
Bim draie vom Film «Usfahrt Oerlike» isch scho klar gsi, as de Jörg Schneider schwär chrank isch und me hät ghofft, as me de Film no vor sim Tod cha fertig mache. De Gnädinger sait im Film zum Schneider; „I stirb wohrschiinli vor Dir“. De Jörg Schneider isch em 22. Augschte 2015 gstorbe.

Bi de Verlajig vom Hans-Reinhart-Ring hät de Gnädinger de Billy Wilder zitiert: "Mit Preisen ist es wie mit Hämorrhoiden. Ab einem gewissen Alter bekommt sie jedes Arschloch".

Filmografii (Uuswahl) 
 1976: Die plötzliche Einsamkeit des Konrad Steiner
 1977: Em Lehme si Letscht
 1978: Trilogie 1848 – Der Galgensteiger
 1980: Der Erfinder
 1981: Das Boot ist voll
 1983: Der Gemeindepräsident
 1987: Der elegante Hund (Fernsehserii)
 1988: Gekauftes Glück
 1988: Klassezämekunft / Klassentreffen / Broken Silence
 1989: La nuit de l’éclusier / Die Nacht des Schleusenwarts
 1989: Leo Sonnyboy
 1989: Pestalozzis Berg
 1989: Tatort: Howalds Fall
 1990: Bingo
 1990: Der Berg
 1990: Tassilo – Ein Fall für sich (Fernsehserii)
 1990: Umud’a yolculuk / Reise der Hoffnung
 1990: Winckelmanns Reisen
 1992: Leo Sonnyboy – Vom Trauerkloss zum Herzensbrecher
 1992: Probefahrt ins Paradies
 1993: Der grüne Heinrich
 1993: Justiz
 1994: Büvös vadász
 1994: Joe & Marie
 1994: Kinder der Landstrasse
 1994: Tschäss
 1996: Deutschlandlied
 1996: Tresko – Der Maulwurf
 1998: Tatort: Russisches Roulette
 2000: Komiker
 2000: WerAngstWolf
 2001: Im Namen der Gerechtigkeit
 2001: Lieber Brad
 2001: Spital in Angst
 2001: Tatort: Time-out
 2002–2007: Lüthi und Blanc (Fernsehserii)
 2002: Big Deal
 2002: Andreas Hofer – Die Freiheit des Adlers
 2002: Tatort: Schlaraffenland
 2004: Hunkeler – Das Paar im Kahn
 2004: Sternenberg
 2004: Hunkeler – Tod einer Ärztin
 2004: Der Untergang
 2005: Die Vogelpredigt oder Das Schreien der Mönche
 2005: Ricordare Anna
 2007: Hunkeler macht Sachen
 2007: Marmorera
 2009: Hunkeler und der Fall Livius
 2010: Länger Leben
 2011: Silberkiesel – Hunkeler tritt ab
 2012: Hunkeler und der Fall Ödipus
 2013–2015: Der Bestatter (Fernsehserii)
 2015: Usfahrt Oerlike
 2015: Der grosse Sommer

Auszeichnungen 
 Zörcher Filmpriis (1985)
 Prix d’interpretation du Festival international du film comédie Vevey (1990)
 Hans Reinhart-Ring (1996)
 Prix Walo i de Sparte Schauspiil (1996)
 Schwizer Filmpriis (2003)
 Schwizer Färnsehpriis (2012), för sis Läbeswärk
 Georg-Fischer-Priis vo de Stadt Schaffuuse (2014), för sis Läbeswärk

Litratur

Weblink 
 
 Unvergessliche «Gnädinger-Momente» zum Tod des Schauspielers e Rückbländi uf srf.ch

Fuessnoote 

Schauspiler
Synchronsprecher
Schwizer Filmpriisträger
Schaffuuser
Maa